钦定古今图书集成/理学汇编/学行典/第087卷 > 《与王体仁》唐·顺之
## 钦定古今图书集成/理学汇编/学行典/第087卷 > 《与王体仁》唐·顺之

“体仁与吾别且三年，知工夫当更有入细处，至于世
路利钝，一切不足道也。吾数年来，日用操炼中，颇见
古人学问头脑，四十年散乱精神尽从收拾，自此发
愤努力，或可不负此生耳。”学问虽是人人本分事，然
非豪杰不能志，非刻苦不能成。当世学者，悠悠只是
说好看话，做好看事，过却一生，到底终无结果，可时
“时将忘食忘寝”旧案参对，便见得吾人今日工夫较
古人疏密何如也。如鸡抱卵，如龙养珠，仙家炼幻形
者犹然，况人为真性命者乎？便闲聊此致爱助之意，
容相约过毗陵，一相切磋也。